、解于陕西有襟喉之要，尽徙其民，是撤其籓篱也。宜令诸郡，选才干众所推服、能纠众迁徙者，愿之河南或晋安、河中及诸险隘，量给之食，授以旷土，尽力耕稼。置侨治之官，以抚循之。择其壮者，教之战阵。敕晋安、河中守臣檄石、岚、汾、霍之兵，以谋恢复，莫大之便。」兵部尚书乌林答与等二十一人曰：「河朔诸州，亲民掌兵之职，择土人尝居官、有材略者授之，急则走险，无事则耕种。」宣徽使移剌光祖等三人曰：「度太原之势，虽暂失之，顷亦可复。当募土人威望服众者，假以方面重权。能克复一道，即以本道总管授之。能捍州郡，即以长佐授之。必